Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, LGTBI kolektiboarendako arreta-zerbitzuaren kalitatea bermatzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Berriki, Iruñeko Udalak iragarri du aldaketak eginen direla LGTBI kolektiboari arreta egiteko zerbitzuan; horien ondorioz, Harrotu-ko gaur egungo langileetako bi, gutxienez, kaleratuko dira. Horrek halaber ekarriko luke Kattalingune zerbitzu publikoa izatea orain aholkularitza juridiko eta sexologikoa eman beharko diena Iruñean bizi diren LGTBI pertsonei. Horregatik guztiagatik:

LGTBI kolektiboari arreta egiteko zerbitzuaren kalitatea nola bermatzeko asmoa dauka Nafarroako Gobernuak?

Iruñean, 2019ko abenduaren 17an

Foru parlamentaria: Jabi Arakama Urtiaga